Document ID: /roh_data/filtered/fineweb-2-filterrobots_roh.jsonl.gz/54401

Durant il 20avel tschientaner aveva l'hotellaria en il Grischun renum mundial. Ditg valeva il chantun sco il lieu per excellenza da far vacanzas, cunzunt l'enviern. Uss èn ins dentant mo pli in tranter plirs.
Nus eran ina giada numer in sin l'entir mund e vain pers quai ad autras destinaziuns.
Ins veglia dentant puspè reconquistar il renum da pli baud. Ord il passà sappian ins emprender co ch'i vegniva lavurà cun passiun. Ins stoppia dentant era prender cun ins la midada tecnologica per puspè avair grond success.
Hotels da success èn svanids
In sguard en l'archiv mussa che l'hotellaria Grischuna ha per exempel gì grond success a Mustér cun l'hotel Acla da Fontauna. Bleras persunas da la Belgia pudevan là passentar lur vacanzas da skis a moda favuraivla. Ed er ils indigens han pudì profitar, uschia devan purs per exempel scola da skis als giasts l'enviern.
Er l'hotel renumà a Vulpera, il Waldhaus na datti betg pli. Quel è brischà l'onn 1989. L'hotel a Scuol era cunzunt renumà per il turissem da far bogn. Schizunt il scriptur Friederich Dürrenmatt aveva da ses temps passentà in temps a Vulpera.
RR actualitad 17:00